উইলিয়াম এ এস ঔডারল্যান্ড
উইলিয়াম আব্রাহাম সাইমন ঔডারল্যান্ড () (জন্ম: ৬ ডিসেম্বর, ১৯১৭ — মৃত্যু: ১৮ই মে, ২০০১) ছিলেন একজন ওলন্দাজ-অস্ট্রেলীয় সামরিক কমান্ডো অফিসার। তিনি দ্বিতীয় বিশ্বযুদ্ধে সক্রিয়ভাবে অংশগ্রহণ করেন। বাংলাদেশের মুক্তিযুদ্ধে প্রত্যক্ষ অবদানের জন্য বাংলাদেশ সরকার তাঁকে বাংলাদেশের চতুর্থ সর্বোচ্চ সামরিক খেতাব বীর প্রতীক প্রদান করে। তিনিই একমাত্র বিদেশী যিনি এই রাষ্ট্রীয় খেতাবে ভূষিত হয়েছেন। বাংলাদেশের প্রতি অপরিমেয় ভালবাসার জন্য বাঙ্গালী জাতির কাছে তিনি বিশেষভাবে সম্মানিত ও স্মরণীয় ব্যক্তিত্ব। তাঁর স্মৃতির প্রতি শ্রদ্ধার নিদর্শনস্বরূপ বাংলাদেশের রাজধানী ঢাকার গুলশানের একটি রাস্তার নামকরণ করা হয়েছে।
অ্যান্ড্রু হিলডিচ
১৯৮৫ সালে ইংল্যান্ড সফরে অস্ট্রেলিয়া দলের সহঃঅধিনায়কের দায়িত্বে ছিলেন। হেডিংলিতে সিরিজের প্রথম টেস্টে ব্যক্তিগত সর্বোচ্চ টেস্ট ইনিংস ১১৯ ও ৮০ তুললেও দল পরাজিত হয়েছিল। এরপর সিরিজের মাঝামাঝি সময়ে তিনবার চল্লিশ রানের কোটায় আউট হন। লর্ডসের দ্বিতীয় টেস্টে জয়ের স্বল্প লক্ষ্যমাত্রায় এসেও ইয়ান বোথামের বাউন্সারে হুক শট মারতে গিয়ে বাউন্ডারি সীমানায় কট আউট হন। এজবাস্টনের পঞ্চম টেস্টেও একইভাবে বোথামের বলে আউট হন। ওভালে ষষ্ঠ টেস্টেও তৃতীয়বারের মতো ঘটনা ঘটে। এরফলে হুক শটে সন্দেহাতীতভাবে আউট হবার খ্যাতি কুড়ান।